Palmankyyhky

Palmankyyhky (Columba junoniae) on Kanariansaarten kotoperäinen kyyhky.

 Koko ja ulkonäkö 
Linnun pituus on 37–38 cm ja siipien kärkiväli 64–67 cm, eli se on hieman kesykyyhkyä kookkaampi. Väritykselyään se on kuin tumma sepelkyyhky. Sukupuolet ovat samanvärisiä.

 Esiintyminen 
Palmankyyhkyä tavataan Kanariansaarten läntisillä saarilla Teneriffalla, La Gomeralla, La Palmalla ja harvinaisena El Hierrolla. Sen kannan koko on 3 000–7 500 yksilöä ja elinympäristön ala 1 200 neliökilometriä.BirdLife  Lajin kanta on kasvussa, ja se poistettiin uhanalaisten lajien listalta 2011. Sitä uhkaa kuitenkin laakeripuumetsiköiden hakkuut, jotka ovat jatkunut jo 1400-luvulta. Kissat, rotat ja muut nisäkäspedot tuhoavat lajin pesiä ja myös salametsästys verottaa osaltaan kantaa.

Ernst Hartert kuvaili lajin holotyypin Palman La Galgasta.IBC 

 Elinympäristö 
Lajin elinympäristöä ovat jyrkät laaksot ja rotkot, joissa kasvaa laakeripuita, kanarianmäntyjä (Pinus canariensis) ja puukanervaa (Erica arborea).

 Lisääntyminen 
Pesintää voi tapahtua ympäri vuoden, mutta enimmäkseen huhti-elokuun välisenä aikana. Risupesä on kallionulkonemalla, onkalossa tai pienessä luolassa. Naaras munii vain yhden munan, jota haudotaan luultavasti noin 18–20 päivää. Poikanen jättää pesän 22–24 päivää vanhana ollessaan vielä lentokyvytön.

 Ravinto 
Ravinto koostuu monenlaisista hedelmistä ja siemenistä.

 Lähteet 
 Clarke, Tony: Birds of the Atlantic Islands. Lontoo: Christopher Helm, 2008. . (englanniksi)
Gonzáles, Cristina 1995: Action Plan for the White-tailed Laurel Pigeon (Columba junoniae) 

 Viitteet 

Luokka:Kyyhkylinnut
Luokka:Kanariansaarien eläimet